Document ID: 32014L0069

KOMISSION DELEGOITU DIREKTIIVI 2014/69/EU,
annettu 13 päivänä maaliskuuta 2014,
Euroopan parlamentin ja neuvoston direktiivin 2011/65/EU liitteen IV muuttamisesta sen mukauttamiseksi tekniikan kehitykseen teollisuuden tarkkailu- ja valvontavälineissä käytettäviksi tarkoitettujen nimellisjännitteeltään alle 125 V AC:n tai 250 V DC:n kondensaattoreiden keraamisten eristeiden sisältämää lyijyä koskevan poikkeuksen osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU (1) ja erityisesti sen 5 artiklan 1 kohdan a alakohdan,
sekä katsoo seuraavaa:
(1)
Direktiivillä 2011/65/EU kielletään lyijyn käyttö markkinoille saatetuissa sähkö- ja elektroniikkalaitteissa.
(2)
Sekä lyijyn korvaaminen keraamisissa eristeissä kondensaattoreissa, joiden nimellisjännite on alle 125 V AC tai 250 V DC ja joita käytetään teollisuuden tarkkailu- ja valvontavälineissä, että näiden komponenttien korvaaminen teollisuuden tarkkailu- ja valvontavälineissä on edelleen teknisesti epäkäytännöllistä.
(3)
Vaikka lyijyn korvaaminen pienjännitteellä toimivien kondensaattoreiden keraamisissa eristeissä on mahdollista muissa sovelluksissa, lyijyttömien komponenttien käyttö näissä laitteissa edellyttää, että valmistajat suunnittelevat tuotteensa tai niiden osat uudelleen ja hyväksyttävät uudet mallit, jotta niistä tulisi teknisesti käyttökelpoisia ja jotta voitaisiin osoittaa niiden luotettavuus. Lyijyn käytölle teollisuuden tarkkailu- ja valvontavälineiden pienjännitteellä toimivien keraamisten kondensaattoreiden eristeissä olisi näin ollen myönnettävä poikkeus kiellosta 31 päivään joulukuuta 2020 saakka. Teollisuuden tarkkailu- ja valvontavälineiden innovaatiosykli huomioon ottaen kyseessä on varsin lyhyt siirtymäaika, jolla tuskin on kielteisiä vaikutuksia innovointiin.
(4)
Direktiivin 2011/65/EU periaatteen mukaisesti direktiivin säännösten mukaisille tuotteille on oltava saatavilla varaosia näiden tuotteiden eliniän pidentämiseksi niiden markkinoille saattamisen jälkeen, joten varaosiin sovelletaan tätä poikkeusta myös sen päättymisajan jälkeen ilman aikarajoitteita.
(5)
Sen vuoksi direktiiviä 2011/65/EU olisi muutettava,
ON HYVÄKSYNYT TÄMÄN DIREKTIIVIN:
1 artikla
Muutetaan direktiivin 2011/65/EU liite IV tämän direktiivin liitteen mukaisesti.
2 artikla
1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään voimaantuloa seuraavien kuuden kuukauden viimeisenä päivänä. Niiden on viipymättä toimitettava komissiolle kirjallisina nämä säännökset.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 13 päivänä maaliskuuta 2014.

Labels: 7
3
1
20